પોતાના સંબોધનમાં વડાપ્રધાને જણાવ્યું કે ત્રિપુરામાં દુધ ક્રાંતિ દ્વારા આ લક્ષ્યને હાસલ કરી શકાય છે. આ ઉપરાંત પશુપાલન દ્વારા ઓર્ગેનિક ખેતી દ્વારા પણ અત્રે ઉત્પાદનોને બહાર મોકલીને આ રાજ્યનો વિકાસ સંભવ છે. તેમણે જણાવ્યું કે અમે તિરંગાનું સન્માન કરનારા લોકો છીએ. આ તિરંગામાં વાદળી રંગ ભારતમાં જળશક્તિને દર્શાવે છે. તેમણે અત્રે બાંગ્લાદેશના સહયોગથી શરૂ થયેલ પ્રોજેક્ટના માટે ત્યાંના વડાપ્રધાનનો આભાર માન્યો. નોંધનીય છે કે ઓએનજીસી ત્રિપુરા કંપની લિમિટેડમાં બાંગ્લાદેશનો પણ ભાગ છે.